b'\n_START_ARTICLE_\nPartidul Unit\xc4\x83\xc8\x9bii Na\xc8\x9biunii Rom\xc3\xa2ne\n_START_PARAGRAPH_\nPartidul Unit\xc4\x83\xc8\x9bii Na\xc8\x9biunii Rom\xc3\xa2ne (PUNR) s-a format la data de 15 martie 1990. Denumirea ini\xc8\x9bial\xc4\x83, sub care a fost \xc3\xaenscris \xc3\xaen Registrul Partidelor Politice a fost Partidul de Uniune Na\xc8\x9bional\xc4\x83 a Rom\xc3\xa2nilor din Transilvania (PUNTR), iar pre\xc8\x99edintele fondator a fost inginerul Constantin Ivasiuc, din Bra\xc8\x99ov._NEWLINE_La primele alegeri libere, din mai 1990, PUNR a ob\xc8\x9binut 9 mandate de deputat (2,12% din voturile exprimate) \xc8\x99i 2 mandate de senator (2,15% din voturi), toate mandatele fiind din Transilvania.'